## Suomen Pöytätennisliitto ry Pöytäkirja

LIITTOHALLITUKSEN KOKOUS

27.4.2016 kello 17.00

Paikka: Helsinki, Ruskeasuo

Läsnä: Esko Heikkinen, Sonja Grefberg (poistui 18:20), Matti Kurvinen, Jarmo Siekkinen (poistui 18:30), Juha Mustonen, Jukka Nieminen, Pasi Valasti, Kimmo Pihkala, Kimmo Arenius, Mika Räsänen

1. Kokouksen avaus

* Kokous avattiin klo 17:05

1. Kokouksen laillisuus

* Kokous todettiin päätösvaltaiseksi

1. Esityslistan hyväksyminen

* Esityslista hyväksyttiin

1. Edellisen kokouksen pöytäkirjan hyväksyminen

* Edellisen kokouksen pöytäkirja hyväksyttiin

1. Valiokuntien puheenjohtajien tilannekatsaus

* Työvaliokunta:
* Työvaliokunta on pitänyt edellisen kokouksen jälkeen yhden palaverin. Aiheena oli alustavan markkinointisuunnitelman tekeminen, uusien yhteistyösopimusten etsiminen ja Ruskeasuon pöytämainokset.
* IT:
* Uusien nettisivujen testiryhmää laajennetaan lähiaikoina.
* Ruotsissa käytössä olevan kisojen vetojärjestelmän yhteensopivuutta Suomen kilpailujärjestelmään on selvitetty. Ohjelmassa on eroavaisuuksia Suomen arvontasääntöjen kanssa ja todennäköisesti kyseistä ohjelmaa ei voida ottaa käyttöön Suomessa ainakaan ensi kaudelle. Muita mahdollisia kisaohjelmia selvitetään.
* Veteraanivaliokunta:
* Veteraanien Top-8 järjestetään 7.5 Ruskeasuolla. Kisoissa pelataan 50v-60v-70v ja 80v-luokat.
* Alicanten MM-kisoihin on lähdössä Suomesta iso ryhmä pelaajia, Sonja Grefberg menee kisoihin vastaamaan akkreditoinnista.
* Seuravaliokunta:
* VOK1 valmentajakoulutus järjestetään toukokuussa Kisakalliossa.
* Tsemppiseuratoimintaa aktivoidaan edelleen
* Seuroille tehdyn kyselyn perusteella seuroissa on yhteensä yli 1000 lisenssitöntä lajin harrastajaa
* Kilpailuvaliokunta:
* Ratinglistoilla ilmenevään pisteiden lievään inflaatioon tehdään korjaus kesällä. Esitys pisteiden korjauksesta tulee seuraavaan kokoukseen.
* Sääntövaliokunta:
* Tuomaritoiminnan kehittämisestä tehdään suunnitelma
* Huippu-urheiluvaliokunta
* Senioreiden NETU toukokuussa: Lähetetään miesten ja naisten joukkueet (3+3 pelaajaa)
* Junioreiden NETU kesäkuussa: Lähetetään joukkueet kaikkiin ikäluokkiin
* JEM-valinnat tehdään toukokuun aikana, alustavan suunnitelman mukaan joukkueet lähetetään kadettipoikien, junioripoikien ja juniorityttöjen luokkiin.
* Esiteltiin suunnitelma syksystä alkaen junioripelaajien jaosta 3-4 ryhmään. Ryhmiin valittaville pelaajille tehdään suunnitelma leireistä ja tapahtumista ensi kauden osalta. Ryhmissä olevien pelaajien tulee sitoutua liiton toimintaan ja heille myönnetään tason mukaisesti pientä taloudellista tukea kilpailuihin/harjoitteluun. Ryhmien pelaajien nimet ja tarkempi suunnitelma tuodaan seuraavaan hallituksen kokoukseen.

1. Liittokokous, päätökset

* Käytiin läpi kevätliittokokouksen päätökset. Todettiin, että kokouksessa oli edustettuna pieni määrä seuroja.
* Starin tekemä esitys liittyen rating-manuaaliin siirrettiin liittokokouksessa hallituksen käsiteltäväksi. Hallitus selvittää asiaa ja se käsitellään seuraavassa kokouksessa.

1. Olympiakarsinnat, Halmstad

* Olympiakarsinnat siirrettiin viime hetkellä Istanbulista Halmstadiin. Siirto aiheutti liitolle pieniä lisäkuluja, koska lentoliput jouduttiin varaamaan uudestaan. Halmstad selviytyi kisojen järjestämisestä lyhyellä varoitusajalla erinomaisesti.
* Benedek Olah pelasi erinomaisen karsintaturnauksen ja on lähellä Olympiapaikkaa. Viimeiset paikat jaetaan toukokuun rankingin perusteella.

1. NETU ja Ruotsin liiton 90v juhla

* Pohjois-Euroopan mestaruuskilpailut järjestetään 20-22.5. Suomesta lähtee kisoihin seuraavat pelaajat: Anna Kirichenko, Annika Lundstöm, Jannika Oksanen, Miikka O´Connor, Otto Tennilä ja Samuli Soine. Valmentajina Mattias Bergkvist ja Johanna Schüpbach. Kisojen yhteydessä järjestettävän NETU-kongressin Suomen edustajana toimii liiton puheenjohtaja Esko Heikkinen.
* Ruotsin liitto täyttää tänä vuonna 90 vuotta. Juhlallisuuksia vietetään toukokuussa Halmstadissa. Tapahtumaan osallistuu Pöytätennisliiton puheenjohtaja Esko Heikkinen.

1. Ruskeasuo syksystä alkaen

* Liikuntavirasto on muuttanut Ruskeasuon hinnoittelua, syksystä alkaen pöytien hinta on 5€/pöytä/h, josta liiton alaiset Helsingin seurat saavat 50% alennuksen. Muutamat seurat ovat suunnitelleet syksystä alkaen yhteistä junioritoimintaa muutamaksi illaksi viikossa.

1. Kilpailukalenterin suunnittelu

* Ensi kauden kilpailukalenterin suunnittelu on aloitettu. Liiton toimisto hoitaa ensi kauden kalenterin tekemisen. Kalenteriin on tarkoitus laittaa mukaan kotimaan kilpailuiden ja sarjojen lisäksi myös kansainväliset kilpailut sekä maajoukkueiden leiriviikonloput. Seurojen on mahdollisuus hakea kisoja toukokuun aikana ja kalenteri vahvistetaan kesän aikana.

1. Mailapeliyhteistyö, OKM

* Pöytätennisliitto, Sulkapalloliitto, Squashliitto ja Tennisliitto saivat yhteisen hakemuksen kautta Opetusministeriöltä 50000€:n hankerahoituksen. Hankkeen tavoitteena on lisätä lasten liikkumista ja painopiste on toiminnan lisääminen kouluissa. Tätä toimintaa edistetään kouluttamalla opettajia ja järjestämällä lajikokeiluja lapsille. Koulujen lisäksi toimintaa suunnataan myös varhaiskasvatuksen suuntaan. Hankkeeseen kuuluu myös matalan kynnyksen kerhotoimintaa. Hankkeeseen palkataan yhteinen mailapelikoordinaattori.

1. Syksyn EM-karsinnat, tapahtuman markkinointi

* EM-karsintoihin liittyvät säännöt pelialustan ja valaistuksen suhteen asettavat liitolle haasteita. Työvaliokunta selvittää lattiamateriaaliin ja valaistukseen liittyvät asiat ja tuo esityksen pelipaikasta sekä tapahtuman markkinoinnista seuraavaan kokoukseen.

1. Muut asiat

* Selvitettiin Stigan koulupaketin laskutukseen liittyvät asiat
* Liiton uusi logo esiteltiin, logo otetaan käyttöön nettisivujen uusimisen yhteydessä
* Lauri Saukolle on myönnetty liiton pronssinen ansiomerkki

1. Seuraava kokous

* Seuraava hallituksen kokous on 17.5

1. Kokouksen päättäminen

* Kokous päättyi 19:10